49. schôdza NR SR - 11.deň - A. dopoludnia
Dátum: 2026-04-29
Poslanec: Kosová, Ingrid 
Druh vystúpenia: Vystúpenie v rozprave

Ďakujem veľmi pekne za slovo, pán predsedajúci. Vážená pani kolegyňa, vážení kolegovia. No. Ja som v tejto sále za tie dva polroka, čo som tu, naozaj zažila kadečo. Rôzne ostré výmeny názorov, i do oponenta. Búrlivé noci sme tu mali, však, že dokonca aj fyzické potýčky. Ale toto je tiež dobrá liga, tieto tri dni. Ja sa budem snažiť hovoriť naozaj veľmi trpezlivým a pokojným hlasom. Ale dopredu podotýkam, že si teda budem hovoriť, čo chcem. Lebo keď si to teda môže dovoliť pán Vážny, Gašpar, tak si myslím, že každý, kto sme tu a máme mandát, tak si môžeme dovoliť hovoriť, čo chceme. Ale budem ostrá. Ak dovolíte, rozhodná. Tak ale ja dúfam, že ma pán predsedajúci nevyhodí. A viete, tieto tri dni rokovania a obmedzení voľby zo zahraničia ma naozaj úplne, už úplne, utvrdili v tom, že politika Smeru a Hlasu absolútne nie je službou verejnosti, ale naozaj, že je to čistý a nefalšovaný hnus. Viete, pani kolegovia, s mnohými z vás máme veľmi korektné neformálne vzťahy. Stretneme sa, pozdravíme sa. Ale keď ste tu v sále, ja sa na vás dívam, keď proste je nejaká rozprava. Tak ja vidím v podstate také prázdne pohľady ľudí, ktorých sa pýtam sama seba, že či ste naozaj nestratili už len ten posledný kúsok integrity, čo máte. Alebo mi pripadáte často ako také bezduché bábky v rukách Roberta Fica a Tibora Gašpara. Sedíte tu, stále opakujete tie isté argumenty, ktoré sme vám tridsaťkrát vyvrátili. Ale vy ich zase znova poviete, ako keby ste nemali štipku svedomia alebo štipku vlastného úsudku. Ako keby ste len plnili plány a to, čo vám povedia vaši páni. Ako keby vám nebolo jasné, že aj ľuďom je to jasné, že jedinou agendou tejto koalície je pomsta a zabetónovanie sa pri moci. Je fascinujúce sledovať, ale zároveň je to aj tragické vás sledovať, ako tu naozaj, že stále dookola a hodiny recitujete tie isté klamstvá o tom, že voľby boli zmanipulované. Alebo o tom, že sú netransparentné, alebo o tom, že sú neústavné. Hoci viete, hoci veľmi dobre viete, podľa mňa, že sú to bludy. Naozaj máte ten istý názor? Mne sa to nechce veriť. Alebo máte naozaj len tie noty, ktoré vám dali na Úrade vlády a na Súmračnej? Neviem, niekedy mám pocit, že sa bojíte pohnúť čo len o milimeter mimo tú líniu, ktorú vám vytýčili vaši mentori a tutori. Ale ja sa pýtam vás, kde je vaša politická hrdosť? Kde je ten sľub, ktorý ste tu skladali? To ústave, nie vášmu predsedovi strany, ale občanom SR. Tento sľub. Všetci vidíme, že vaša politika je postavená na izolácii a na strachu. Vy tie bábky, podľa mňa, v rukách svojich lídrov hráte len preto, lebo vy zdieľate normálne, že spoločnú hrôzu alebo strach so Slovákmi, ktorí vidia svet vonku, že 300-tisíc ľudí za posledných 15 rokov odišlo. 300-tisíc ľudí. Len pre vašu informáciu, Slovensko na tom stratilo 750 miliárd. Môžeme byť radi, že títo ľudia aspoň čiastočne niečo posielajú svojim rodinám a držia ich v tých regiónoch nad vodou, kde je naozaj, že tam zdochli pes a amen. Či ste boli niekedy teraz na Gemeri alebo na východnom Slovensku, v tých dedinkách, kde je strašné sa na to pozerať, aká je tam chudoba v niektorých obciach. A práve títo ľudia posielajú svojim rodinám peniaze, aby ich tam udržali nad vodou. To je vaša vizitka, vizitka vašich štyroch vlád. Ale títo ľudia, ktorí sú vonku, ktorí sú jedni z najšikovnejších, ktorí odišli do zahraničia, tak to sú pre vás len nejaké štatistické prekážky, ktoré vám kazia percentá, keď tu obhajujete, že študent z Kodane alebo lekár z Michiganu má cestovať stovky km, aby mohol vôbec odovzdať svoj hlas. Tak to absolútne nerobíte kvôli transparentnosti alebo kvôli demokracii, či kvôli ústavnosti. Robíte to len preto, lebo vám to tak niekto prikázal. Vy ste vlastne nástrojom deštrukcie demokracie. Jednoduchý hodnotiaci úsudok. Tento zákon je ale každého jedného z vás, aby som to nazvala, že vizitka bábkového divadla, kde šnúrky ťahajú ľudia naozaj s pochybnou minulosťou a dokonca obžalovaní. A vy normálne, že tomu tlieskate a usmievate sa na to. Je to fakt, že hnusné a nedôstojné, ale viete čo? Dejiny si vás budú pamätať nie ako zákonodarcov, ale ako poslušných vykonávačov príkazu na obmedzenie slobody. Takto si vás budú pamätať. Ak ste na to hrdí, tak je to vaše rozhodnutie. Tento návrh zákona nie je ničím iným ako legislatívnym prejavom absolútnej politickej zbabelosti. Je to bezprecedentný útok na ústavné práva občanov SR, ktorých jedinou vinou je, že sa rozhodli ísť študovať do zahraničia, pretože nenašli atraktívny študijný program. Alebo odišli za lepšou príležitosťou, pretože táto vaša vláda, keďže ste tu 20 rokov takmer, nedala im takú príležitosť, aby zostali doma. A mimochodom, ktorí majú tú drzosť, že myslia úplne inak ako vy. Vy ste tí, ktorí odmietajú rešpektovať výsledky slobodných volieb, a to len kvôli tomu, že vám tieto výsledky nastavujú zrkadlo. Oháňate sa tu všelijakými rečami o konšpiráciách a manipuláciách volieb, a to len kvôli tomu, že vraj tieto výsledky sú diametrálne odlišné od výsledkov na Slovensku. Toto povedal pán Gašpar na tlačovej konferencii. A to je dôkaz, že tie voľby museli byť zmanipulované. A povedali ste to aj vy niektorí včera. Takže podľa vašej logiky to vlastne znamená, že aj národné voľby sú zmanipulované, pretože výsledky v Bratislave sú diametrálne odlišné napríklad od výsledkov v Kecerovciach. Mimochodom, v Kecerovciach má Smer 35 %. Tam ste vyhrali. V Bratislave vo voľbách 2023 vyhralo Progresívne Slovensko. Takže je to zmanipulované. Vyhrali ste neprávom. Toto je tá vaša logika, ktorú tu prezentujete. Pravdou je, že ak niekto nevolí podľa vašich predstáv, tak to neznamená, že voľby sú zmanipulované. Znamená to len, že vaša politika neoslovuje ľudí vzdelaných a moderných. Že týmto ľuďom nemáte čo ponúknuť. Toto znamená. To je všetko. A povedzme si, ako to naozaj teda je. Hovorila som o tom, že vonku žije 300-tisíc ľudí. Väčšina z nich, štatistiky hovoria, že je to niekoľko, okolo 70 %, 70 % diašpor, nepamätám si presne to číslo, majú vysokoškolské vzdelanie. Priemerný vek týchto ľudí je do 35 rokov. Vy na nich útočíte, lebo viete, že Smer a jeho satelity proste u týchto ľudí nemajú šancu. Aký je cieľový elektorát Smeru? No nie sú to vysokoškolsky vzdelaní ľudia. Sú to ľudia so základným a učňovským, prinajmenšom stredoškolským vzdelaním a seniorky a seniori, všakže. Takže prečo by vás títo moderní ľudia s kritickým myslením vonku mali voliť? Tak sa nečudujte, že 60 % ľudí volí Progresívne Slovensko alebo demokratické spektrum, a nie Smer. Je to úplne logické. Ale vy nám to tu spochybníte a je to váš argument na to, že voľby sú zmanipulované. Je to smiešne, ľudia, ktorí rozmýšľajú, vám jednoducho neuveria. Ak obmedzíte voľbu poštou, tak v žiadnom prípade nepomôžete demokracii. Potvrdíte len a len to, že sa bojíte kritického myslenia. Že sa bojíte vzdelaných ľudí a ľudí, ktorí vidia, ako funguje svet za hranicami našej republiky. Tento návrh je hanbou tohto parlamentu a jasným dôkazom, že vy sa už neštítite absolútne ničoho, len aby ste sa zabetónovali pri moci. A to ešte aj na úkor práv svojich vlastných občanov. Darmo sa tu budete krútiť ako hady v snahe neobhájiteľné obhájiť. Úplne zbytočne. Lebo masky ste už definitívne zhodili, keď váš vlastný poslanec Michalko v záchvate úprimnosti, ktorú podľa mňa už teraz chudák aj ľutuje, to povedal jasne celému Slovensku. Ja to zacitujem, teda, aby sme boli presní: „Keď sme videli výsledky volieb, je to extrémne výhodné pre opozíciu. To bude, keď to bude na ambasádach, bude to vyrovnanejšie.“ Takto to povedal. Celému Slovensku pravdu do očí. Takže tu nejde o žiadnu ochranu demokracie, nejde o žiadnu ochranu ústavy, ale len o čistý, chladný a primitívny kalkul. Pán Michalko len potvrdil to, čo všetci vieme a čo sme si mysleli. Že vám nejde ani o demokraciu, ani o transparentnosť, že vám ide len o percentá. A mňa najviac pobavilo, že vo včerajšej rozprave tu pán Hazucha povedal, že opozícia prekrúca slová Michalka. Prepáčte, ale vysvetlíte mi, ako sa toto jasné stanovisko, ktoré tu pán Michalko dal, môže vôbec nejako prekrútiť? To naozaj nemáte už ani štipku kreativity, aby ste vymysleli aspoň jednu lož, ktorá by nebola priehľadná? Potom ste vytiahli ďalšiu absolútnu kartu, že voľba poštou negarantuje priamosť. Myslím, že to bol pán Podmanický. Lebo že kto vie, kto to do obálky dá. Jednu lož, ktorá by nebola priehľadná. Potom ste vyťahli ďalšiu absolútnu kartu, že voľba poštou negarantuje priamo, myslím, že to bol pán Podmanický. Lebo, že kto vie, kto to do obálky tie lístky hodí. A kto komu povedal, čo tam má napísať. Bože, toto sú argumenty, ako. Ja neviem, buď z krčmy alebo zo škôlky. Takže vy nám chcete vážne všetkým nahovoriť, že tí ľudia, každý, kto volí, mimochodom tí najšikovnejší z najšikovnejších, ktorí odišli študovať do zahraničia a ktorí majú IQ priemerne 130, tak títo ľudia boli zmanipulovaní. Takže to je fakt, že smiešne. A keď už, tak kde sú tie sťažnosti, pre Boha? Ukážte nám jeden jediný podnet, jedno trestné oznámenie, kde by niekto tvrdil, že môj hlas bol zneužitý, niekto volil za mňa. Veď neexistuje nič. Nič ste nedokázali, absolútne nič. Lenže viete, čo je na tom najsmiešnejšie? Že to dôkazné bremeno je na vás, vážení. Vy tu tvrdíte, že ten systém nefunguje. To nie je na tom, aby sme to vyvracali a protiargumentovali, vy máte dokázať, že s tými voľbami zo zahraničia a poštou nie je niečo v poriadku. A vy ste tu nepredložili jeden jediný dôkaz. Opakujem, dôkazné bremeno je na vás. Tak nám dajte ten reálny dôkaz o manipulácii. Aspoň jeden, prosím vás. No ale vy ho nemáte. Lebo žiadny taký dôkaz neexistuje. Všetci vieme a vieme to už dlhodobo, že voľba poštou je bezpečná, overená a funguje v celom civilizovanom svete. Potom tu bola taká trápna argumentácia, čo ma fakt, že pobavila, to bolo stratené obálky. Ste tu argumentovali, že to vlastne nie je dostatočne bezpečné, lebo sa stratilo cestou pár tisíc obálok. A preto treba systém zrušiť. To je taká istá logika, ako keby ste povedali, že pokazil sa v autobuse motor a preto musíme všetkým ľuďom zakázať cestovať autobusom. Super, takže nie, aby ste sa zaoberali tým, ako zlepšiť servis poštový, alebo ako konečne, ja neviem, zaviesť elektronické voľby cez internet, ktoré sú tiež v 21. storočí úplne bežné. Nie, vy sa nebudete týmto zaoberať, vy proste namiesto riešení hľadáte spôsoby, ako proste vyhodiť ich volebné lístky do koša. Ešte sa vrátim aj k tomu, čo tu povedala, myslím, že to bola pani Matejičková. A to, čo pokladám za absolútny vrchol demagógie, keď sa oháňate rovnakými podmienkami. Chcete, aby všetci volili rovnako. A ten argument, že my práve v opozícii by sme to mali pochopiť, pretože my tu už dva a pol roka hovoríme o rovnosti a oháňame sa tu rovnosťou, my by sme to mali teda pochopiť. No, akože. Ja osobne teda si myslím, že ste asi chýbali na hodine občianskej náuky, pani Matejičková, lebo vy absolútne nemáte ani len potuchy o tom, čo znamená rovnosť a ľudské práva. Absolútne. Viete, čo znamená rovnosť v demokratickom systéme? To neznamená rovnakosť. Sú to dva odlišné pojmy. To som veľmi rada, že aspoň niečo nové ste sa naučili. Rovnosť totižto znamená vyrovnávanie šancí, viete? Vyrovnávanie šancí. Lebo nie každý sa narodí s rovnakou štartovacou líniou. Niekto sa narodí v sociálne slabšom prostredí, niekto v lepšom. A keď im chcete dať rovnaké podmienky, napríklad rovnaké kvalitné vzdelávanie, tak tomu, kto nemá rovnakú štartovaciu čiaru, musíte nejako špecificky pomáhať. A vy nám to tvrdíte? Že človek, ktorý má volebnú miestnosť 500 m od vchodu a môže ísť a voliť, tak je v rovnakých podmienkach ako napríklad lekár niekde v Michigane, ktorý musí 500 km ísť na ambasádu voliť. Hej, to sú rovnaké podmienky podľa vás. Gratulujem, fakt, akože toto je logika hodná Smeru. Viete, keby vám naozaj išlo o rovnosť, tak k voľbe poštou pridáte napríklad aj voľbu na ambasádach. Čiže by ste dali viacej možností. A nie, že by ste odoberali a obmedzovali tie možnosti. To je veľký rozdiel. Robíte presný opak a vy tie bariéry úmyselne staviacie. Vy práve, že chcete, aby to bolo ťažšie, aby to bolo drahšie, aby to bolo komplikovanejšie. A jediným dôvodom, prečo to robíte, je, že sa bojíte pravdy, ktorá z tých obálok vypadne. Čiže tento zákon nie je ničím iným než atentátom na rovnosť volebného práva. A keď už hovoríme o tom atentáte. Ja som bola úplne včera šokovaná, čo tu pán Hazucha povedal. Že vraj PS je buldozér, ktorý to tu valcuje ako v Handlovej. Fúú. Tak akože. Ja si myslím, že by sme sa mali pri tom na chvíľočku pristaviť, pretože z môjho pohľadu je toto, že absolútny vrchol drzosti, cynizmu a dovolím si to povedať, že ľudskej primitívnosti. Ja som toto ešte v tejto sále, až takúto ľudskú primitívnosť, nezažila, fakt. Vy ste tu naozaj schopní zneužiť tragický atentát, ktorý sme v momente okamžite odsúdili, na lacné politické body. Toto ste vy. Vy používate vlastne národnú traumu ako nástroj na osobné osočovanie opozície. Hej? Mne osobne je z toho ale fakt, že úprimne zle. To svedčí už o takej argumentačnej agónii, že nedokážete ani len obhájiť jeden pochybný a účelový zákon bez toho, aby ste sa nezačali správať ako... No, nič slušné ma nenapadá, tak to radšej ani nepoviem. Podľa mňa je toto absolútny hnus a politické dno. A namiesto toho, aby ste sa naozaj venovali vecnej konštruktívnej debate a venovali sa meritu veci, aby ste nám konečne povedali tie vaše argumenty, to dôkazné bremeno len by sme chceli. Tak namiesto toho tu vyťahujete tragédie a pľujete do tváre nielen nám, opozícii, ale aj tým ľuďom, ktorí čakali, že po tom atentáte sa to tu v spoločnosti nejakým spôsobom skľudní, to upokojí. Ste to vy, kto tu rozsieva neustále nenávisť a odporne spájate politickú súťaž s násilným činom. Ste to vy. Od začiatku. Viete, toto vaše argumentačné vákuum je absolútne jasným dôkazom, že ste v úplných koncoch, pretože keď nie sú fakty, keď nie sú dáta, keď nie je logika, tak nastupuje primitívny útok. Presne takto to funguje. A ste natoľko úbohí, že sa bojíte nielen vzdelaných Slovákov v zahraničí, ale bojíte sa aj tej slušnej a vecnej debaty. Čo iné nám potom zostáva, ako sa brániť a byť nervózny? Povedzte nám. Keď neustále vytvárate situácie v parlamente, ktoré to tu iba polarizujú. Prestaňte s tým konečne. Prestante sem prinášať tie vaše paškvily, tie vaše účelové zákony, ktoré ničia demokraciu a bude kľud. To vám garantujem. Vy neviete vysvetliť, prečo 300-tisíc ľudí má stratiť komfort voľby poštou. Vy neviete vyvrátiť, že voľby sú bezpečné, transparentné a demokratické. A neviete obhájiť, prečo ľudia v 21. storočí sa majú hnať stovky km na ambasády. Vy ste na rade. Ak niekto namiesto odpovedí útočí na najnižšie pudy, ste to vy. Toto nie je politika, ale... Darmo krútite hlavou, pán oško. Morálny rozklad z vášho podania, z vašej strany. Ak si myslíte, že takýmito vašimi vyjadreniami niekoho zastrašíte, tak sa mýlite. Absolútne nie, my sa budeme brániť. Celému národu, ale vy ukazujete pravú tvár. Tvár ľudí, ktorí naozaj pre moc obetujú aj zvyšky ľudskej dôstojnosti a elementárnej slušnosti. A môžete sa podľa mňa hanbiť kľudne, ale verte mi, že tí ľudia, ktorých neustále práva obmedzujete, majú toho dosť a spočítajú vám to vo voľbách. Pripravte sa na vážny boj. Pretože tí ľudia sú naozaj už naštvaní. A naštvali ste teraz aj tých, ktorí sú v zahraničí a ja verím tomu, že sa zmobilizujú a že budete prekvapení, aké tam budú výsledky. Ďakujem.